Asiakirja Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu - Liite VI:Luettelo, jota tarkoitetaan liittymisasiakirjan 23 artiklassa: siirtymätoimenpiteet, Bulgaria - 4.Maatalous - B.Eläinlääkintää ja kasvinsuojelua koskeva lainsäädäntö



Virallinen lehti nro L 157 , 21/06/2005 s. 0283 - 0284



B. ELÄINLÄÄKINTÄÄ JA KASVINSUOJELUA KOSKEVA LAINSÄÄDÄNTÖ 32004 R 0853: Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55) a) Tämän liitteen lisäyksessä olevassa I ja II luvussa luetellut maidonjalostamot saavat 31 päivään joulukuuta 2009 asti ottaa vastaan sellaisen raakamaidon toimituksia, joka ei ole asetuksen (EY) N:o 853/2004 liitteessä III olevan IX jakson I luvun II ja III alaluvun vaatimusten mukaista tai jota ei ole käsitelty kyseisten vaatimusten mukaisesti, edellyttäen, että tilat, joilta kyseinen maito toimitetaan, mainitaan Bulgarian viranomaisten tätä tarkoitusta varten ylläpitämässä luettelossa. b) Niin kauan kuin edellä a kohdassa tarkoitettuihin laitoksiin sovelletaan kyseisen kohdan määräyksiä, kyseisistä laitoksista peräisin olevia tuotteita saa saattaa ainoastaan kotimarkkinoille tai käyttää jatkojalostukseen a kohdan määräysten soveltamisalaan myös kuuluvissa Bulgarian laitoksissa kaupan pitämisen ajankohdasta riippumatta. Näissä tuotteissa on oltava tunnistusmerkki, joka poikkeaa asetuksen (EY) N:o 853/2004 5 artiklassa säädetystä tunnistusmerkistä. c) Tämän liitteen lisäyksessä olevassa II luvussa luetellut maidonjalostamot saavat jalostaa 31 päivään joulukuuta 2009 saakka EU:n vaatimukset täyttävää ja muuta kuin EU:n vaatimukset täyttävää maitoa erillisillä tuotantolinjoilla. Tässä yhteydessä muulla kuin EU:n vaatimukset täyttävällä maidolla tarkoitetaan a kohdassa tarkoitettua maitoa. Kyseisten laitosten on täytettävä täysin EU:n laitoksille asettamat vaatimukset, myös (asetuksen (EY) N:o 852/2004 [4] 5 artiklassa tarkoitettu) vaara-analyysin ja kriittisten valvontapisteiden järjestelmän (HACCP-järjestelmän) periaatteiden täytäntöönpano, ja niiden on osoitettava valmiutensa täyttää kokonaisuudessaan seuraavat edellytykset, joihin kuuluu myös asiaankuuluvien tuotantolinjojen nimeäminen: - kaikkien tarvittavien toimenpiteiden toteuttaminen, jotta laitoksen sisäisiä menettelyjä maidon erottelemiseksi voidaan asianmukaisesti noudattaa alkaen maidon keräyksestä lopputuotevaiheeseen, mukaan lukien maidon keräilyreitit, EU:n vaatimukset täyttävän ja muun kuin EU:n vaatimukset täyttävän maidon erillinen varastointi ja käsittely, muuhun kuin EU:n vaatimukset täyttävään maitoon perustuville tuotteille tarkoitetut erityiset pakkaukset ja pakkausmerkinnät sekä kyseisten tuotteiden erillinen varastointi, - menettelyn perustaminen, jolla varmistetaan raaka-aineen jäljitettävyys ja johon kuuluvat tarvittavat asiakirjatodisteet tuotteiden liikkumisesta ja tuotteiden kirjanpito sekä EU:n vaatimukset täyttävien ja muiden raaka-aineiden saattaminen tuotettujen tuotteiden luokkia vastaaviksi, - kaiken raakamaidon lämpökäsittely vähintään 71,7 oC-asteessa 15 sekunnin ajan, ja - kaikkien asiaankuuluvien toimenpiteiden toteuttaminen sen varmistamiseksi, ettei tunnistusmerkkejä käytetä petostarkoituksessa. Bulgarian viranomaiset: - varmistavat, että kunkin kyseessä olevan laitoksen toiminnanharjoittaja tai johtaja toteuttaa kaikki tarvittavat toimenpiteet, jotta laitoksen sisäisiä menettelyjä maidon erottelemiseksi voidaan asianmukaisesti noudattaa, - suorittavat maidonerottelun noudattamiseen liittyviä testejä ja yllätystarkastuksia, ja - testaavat hyväksytyissä laboratorioissa kaikki raaka-aineet ja lopputuotteet sen varmistamiseksi, että ne ovat asetuksen (EY) N:o 853/2004 liitteessä III olevan IX jakson II luvun vaatimusten mukaisia, mukaan lukien maitopohjaisten tuotteiden mikrobiologiset vaatimukset. Maitoa ja/tai maitopohjaisia tuotteita, jotka ovat peräisin erillisiltä tuotantolinjoilta, joilla jalostetaan muuta kuin EU:n vaatimukset täyttävää raakamaitoa EU:n vaatimukset täyttävän maidon jalostamoissa, voidaan saattaa markkinoille ainoastaan b kohdassa mainituin edellytyksin. Vaatimustenmukaiseen raakamaitoon perustuvia tuotteita, jotka on jalostettu erillisellä tuotantolinjalla tämän liitteen lisäyksessä olevassa II luvussa luetellussa laitoksessa, voidaan pitää kaupan vaatimustenmukaisina tuotteina niin kauan kuin kaikki tuotantolinjojen erottelua koskevat edellytykset pidetään ennallaan. d) Maidolle ja maitotuotteille, jotka on tuotettu c kohdan määräysten mukaisesti, saa myöntää tukea asetuksen (EY) N:o 1255/1999 [5] I osaston II ja III luvun, lukuun ottamatta 11 artiklaa, ja II osaston mukaisesti vain, jos niissä on asetuksen (EY) N:o 853/2004 liitteessä II olevassa I jaksossa tarkoitettu soikea tunnistusmerkki. e) Bulgarian on varmistettava a kohdassa tarkoitettujen vaatimusten asteittainen noudattaminen ja toimitettava komissiolle vuosittaiset raportit, jotka koskevat edistymistä maitotilojen ja maidonkeruujärjestelmän kohentamisessa. Bulgarian on varmistettava, että kyseisiä vaatimuksia noudatetaan kaikilta osin 31 päivään joulukuuta 2009 mennessä. f) Komissio voi asetuksen (EY) N:o 178/2002 [6] 58 artiklassa tarkoitetun menettelyn mukaisesti päivittää tämän liitteen lisäystä ennen liittymistä ja 31 päivään joulukuuta 2009 saakka ja tässä yhteydessä lisätä tai poistaa yksittäisiä laitoksia olemassa olevien puutteiden korjaamisessa tapahtuneen edistymisen ja valvontaprosessin tulosten perusteella. Yksityiskohtaiset täytäntöönpanosäännöt edellä esitetyn siirtymäjärjestelyn moitteettoman toiminnan varmistamiseksi voidaan vahvistaa asetuksen (EY) N:o 178/2002 58 artiklassa tarkoitetun menettelyn mukaisesti. [4] Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1). [5] Neuvoston asetus (EY) N:o 1255/1999, annettu 17 päivänä toukokuuta 1999, maito- ja maitotuotealan yhteisestä markkinajärjestelystä (EYVL L 160, 26.6.1999, s. 48), asetus sellaisena kuin se on viimeksi muutettuna komission asetuksella (EY) N:o 186/2004 (EUVL L 29, 3.2.2004, s. 6). [6] Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1), asetus sellaisena kuin se on viimeksi muutettuna asetuksella (EY) N:o 1642/2003 (EUVL L 245, 29.9.2003, s. 4). --------------------------------------------------